A avut loc o nouă revenire colosală la Roland Garros 2024. Olga Danilovic, locul 125 WTA, s-a calificat în optimile de finală ale turneului de la Paris.
Jucătoarea din Serbia, care a eliminat-o în turul precedent pe Danielle Collins, a reuşit un nou meci de poveste şi a învins-o pe Donna Vekic (40 WTA), scor 0-6, 7-5, 7-6(8), după 3 ore şi 11 minute de joc.
Revenire colosală la Roland Garros 2024! Numărul 125 mondial a produs o nouă surpriză uriaşă la Paris, după 3 ore de joc
În turul secund de la Roland Garros, Olga Danilovic producea surpriza şi o învingea pe Danielle Collins, una dintre cele mai în formă jucătoare ale momentului. Partida din turul trei nu a început însă foarte bine pentru numărul 125 WTA din Serbia. Donna Vekic a avut nevoie de doar 27 de minute pentru a câştiga primul set cu 6-0.
Setul secund a fost însă mult mai echilibrat, iar cele două jucătoare au mers cap la cap pentru 11 game-uri. La 6-5 în favoarea sa, Danilovic a reuşit singurul break al setului şi a trimis partida în decisiv.
Setul decisiv a fost un adevărat maraton, cel mai lung. Vekic a început cu un break încă din primul game, dar Danilovic a recuperat break-ul în al cincilea game. Înainte de tiebreak au urmat alte patru break-uri la rând, iar Vekic a servit de două ori pentru victorie, la 5-4 şi 6-5. De fiecare dată, Danilovic a reuşit să câştige pe serviciul adversarei.
În tiebreak-ul setului decisiv, care se joacă până la 10, tot Donna Vekic a început mai bine. Ea a avut 6-3 şi 7-5, dar Danilovic a reuşit să întoarcă şi să se impună cu 10-8, obţinând în premieră calificarea în optimile de la Roland Garros.
DANILOVIC DREAMIN’ ✨
Olga Danilovic is into the fourth round at a Grand Slam for the first time after a three-hour and 8 minute thriller! 👏
#RolandGarros pic.twitter.com/3ILkLHtV4A
— Roland-Garros (@rolandgarros) May 31, 2024
Pentru un loc în sferturile de finală, Olga Danilovic va juca împotriva câştigătoarei dintre Chloe Paquet (136 WTA) şi Marketa Vondrousova (6 WTA), câştigătoarea din 2023 de la Wimbledon.
Ana Bogdan a eliminat-o pe Anastasia Pavlyuchenkova de la Roland Garros
Ana Bogdan a eliminat-o pe Anastasia Pavlyuchenkova şi şi-a egalat cea mai bună performanţă de la Roland Garros. Românca de pe locul 64 WTA s-a calificat în turul 3, lucru pe care îl mai reuşise la Openul francez doar în 2021.
Bogdan a învins-o în turul doi pe rusoaica Anastasia Pavliucenkova, numărul 22 mondial şi cap de serie 20, scor 6-4, 6-4. Meciul a durat o oră şi 38 de minute.
Pentru Ana Bogdan, aceasta a fost prima victorie în faţa sportivei din Rusia. Pavlyuchenkova se impusese în primele trei întâlniri directe, la Shenzhen 2019, Wimbledon 2021 şi Adelaide 2024 şi cedase, în total, 9 game-uri!!
În turul următor, Ana Bogdan o va întâlni pe favorita 15, Elina Svitolina (Ucraina, 19 WTA). Cele două sportive au mai fost adversare o dată, în Billie Jean King Cup, tot în 2024. Bogdan s-a impus atunci cu scorul de 6-4, 4-6, 6-3.